**Дневен ред за Заседание № 6/15.02.2024 г.**

На основание чл.23, ал.4, т.2 от ЗМСМА, свиквам извънредно заседание на Общински съвет – Раднево.

Заседанието ще се проведе на 15.02.2024 г.(четвъртък) от 14.00 ч. в Зала № 1 на общинска администрация, при следния проект за дневен ред:

1. ПРИЕМАНЕ НА БЮДЖЕТ 2024 НА ОБЩИНА РАДНЕВО

Заседанието на постоянните комисии ще се проведе на 13.02.2024 г.(вторник) по разпределение.

 **Председател Общински съвет – Раднево**

 **инж. Илия Илиев**

**Т.1 ПРИЕМАНЕ НА БЮДЖЕТ 2024 НА ОБЩИНА РАДНЕВО**

 Народното събрание прие Законът за държавния бюджет на Република България за 2024 на 21.12.2023 г.,в сила от 01.01.2024 г. Законът е обнародван в "Държавен вестник" бр. 108 от 30.12.2023 г. Съгласно чл. 84, ал. 4 от Закона за публичните финанси, кметът на общината внася в общинския съвет окончателния проект на бюджета на общината, индикативния годишен разчет за сметките за средства от Европейския съюз и прогнозите по чл. 82, ал. 3 от Закона за публичните финанси в срок до 20 работни дни от обнародването на закона за държавния бюджет за съответната година.

 Проектобюджетът на Община Раднево за 2024 г. е разработен в съответствие с показателите по чл. 45, ал. 1 от Закона за публичните финанси и на база разпоредбите на Закона за публичните финанси; Закона за държавния бюджет на Република България за 2024 г.; Постановление № 13 на МС от 29.01.2024 г. за изпълнението на ЗДБРБ за 2024 г.; Закона за местното самоуправление и местната администрация; Наредбата за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на общинския бюджет на Община Раднево. Основната цел на Бюджет 2024 г. е запазване финансовата стабилност на Община Раднево, недопускане на финансови рискове, продължаване работата по модернизация на общинската инфраструктура и предоставяне на по-качествени услуги на местната общност.

 Публичното обсъждане на проектобюджета се състоя на 26.01.2024 г. от 17,00 часа, а окончателният проект е внесен в Общинския съвет на 29.01.2024 г., като по този начин е спазен срока по чл. 84, ал. 4 от Закона за публичните финанси.

 В тази връзка предлагам на Общински съвет - Раднево да вземе следното

 Решение:

 На основание чл. 52, ал. 1 и чл. 21, ал. 1, т. 6 от ЗМСМА, във връзка с чл. 27, ал. 4 и ал. 5 от ЗМСМА, чл. 94, ал. 2 и ал. 3 и чл. 39 от Закона за публичните финанси, при спазване на разпоредбите на Закона за държавния бюджет на Република България за 2024 година, Постановление №13 МС от 2024 г. за изпълнение на ЗДБРБ за 2024 г. и Наредбата за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на общинския бюджет на Община Раднево, Общински съвет - Раднево приема бюджета на Община Раднево за 2024 година , както следва:

1.1. По приходите в размер на 36 096 542 лв., съгласно Приложение № 1, в т.ч.:

 1.1.1.По приходите за делегирани от държавата дейности в размер на 17 764 551 лв., в т.ч.:

1.1.1.1. Обща субсидия за делегирани от държавата дейности в размер на 16 444 374 лв.

1.1.1.2. Временни безлихвени заеми в размер на 1 962 лв.

1.1.1.3. Събрани средства и извършени плащания от/за сметки от ЕС - /-/ 44 103 лв.

1.1.1.4. Преходен остатък от 2023 година в размер на 1 362 318 лв. съгласно Приложение № 3

1.1.2. Приходи за местни дейности в размер на 18 331 991 лв., в т.ч.:

1.1.2.1. Данъчни приходи в размер на 2 629 000 лв.

1.1.2.2. Неданъчни приходи в размер на 5 685 075 лв.

1.1.2.3. Трансфери за местни дейности в размер на 3 374 500 лв. в т.ч.:

1.1.2.3.1. Обща изравнителна субсидия в размер на 1 201 600 лв.

1.1.2.3.2. Трансфер за зимно поддържане и снегопочистване в размер на 157 400 лв.

1.1.2.3.3. Трансфери за други целеви разходи за местни дейности - 311 500 лв.

1.1.2.3.4. Целева субсидия за капиталови разходи в местни дейности в размер на 1 704 000 лв.

1.1.2.4. Предоставени трансфери в размер на /-/ 501 488 лв.

1.1.2.5. Трансфери между бюджети и сметки за средства от ЕС в размер на /-/ 18 960 лв.

1.1.2.6. Временни безлихвени заеми в размер на /-/ 30 000 лв.

1.1.2.7. Финансиране - 7 193 864 лв., съгласно Приложение № 1

1.1.2.7.1. В т.ч. Преходен остатък от 2023 година в размер на 7 617 113 лв., съгласно Приложение № 4

1.2. По разходите в размер на 36 096 542 лв., разпределени по функции, дейности и параграфи, съгласно Приложение № 2

1.2.1. За делегирани от държавата дейности в размер на 17 764 551 лв.

1.2.2. За местни дейности в размер на 15 649 067 лв., в т.ч. резерв за непредвидени и/или неотложни разходи в размер на 20 000 лв.

1.2.3. За дофинансиране на делегирани от държавата дейности със средства от собствени приходи в размер на 2 682 924 лв.

1.3.Утвърждава средносрочна цел за бюджетното салдо по бюджета на общината, изчислено на касова основа - придържане към балансирано бюджетно салдо.

2. Приема програма за капиталовите разходи 2024 г.(поименен списък по обекти, видове разходи и източници на финансиране) в размер на 5 346 354 лв., съгласно Приложение № 5, като:

2.1. Одобрява разпределението на целевата субсидия за капиталови разходи в размер на 1 704 000 лв., съгласно Приложение № 6

2.2. Приема разчет за капиталовите разходи и текущи ремонти, финансирани с приходи от постъпления от продажба на общински нефинансови активи, в размер на 30 000 лв. съгласно Приложение № 7

2.3. Разчет за разходите, финансирани с приходи от приватизация - 0.00 лв.

2.4. Индикативен разчет за капиталовите разходи, предвидени за финансиране със средства от ЕС, средства по други международни програми и договори и свързаното с тях национално съфинансиране - 0 лв..

2.5 Приема индикативен разчет за капиталови разходи предвидени в приложение № 3 към чл. 107 от Закона за държавния бюджет на Република България за 2024 г., съгласно приложение № 17

3. Утвърждава разходите за заплати през 2024 г., без звената от функция "Образование", които прилагат системата на делегирани бюджети и определя:

3.1. Числеността на персонала за делегираната от държавата дейност "Общинска администрация", съгласно Приложение № 8

3.2. Разпределението на плановите разходи за заплати за 2024 г., съгласно Приложение № 8

4. Утвърждава разчет за целеви разходи и субсидии, както следва за:

4.1. Членски внос - 12 674 лв.;

4.2. Обезщетения и помощи по решение на Общински съвет 81 000 лв. (за лечения на граждани ,за подпомагане на семейства с репродуктивни проблеми , подпомагане на семейства за новородено дете, за социални погребения)

4.3. Субсидии за:

4.3.1. читалища - дофинансиране 10 000 лв.;

4.3.2. спортни клубове - 180 000 лв.;

4.3.3. църква - 4 000 лв.

4.4. Упълномощава кмета на общината да договори допълнителни условия по представянето и отчитането на целевите средства по т.4.1.-4.3.

5. Приема следните лимити за разходи:

5.1. СБКО в размер на 3 % върху плановите средства за работна заплата на заетите по трудови правоотношения.

5.2. Разходи за представителни цели и международна дейност на Кмета на общината в размер на 20 378 лв.

5.3. Разходи за представителни цели на Председателя на Общински съвет в размер на 10 189 лв.

5.4.Утвърждава показатели по чл.45,ал.1, т.2 от ЗПФ за кметствата и населените места с кметски наместници, в т.ч. и:Разходи за осъществяване функциите на органи на изпълнителната власт на територията на съответното кметство и населено място в общ размер на 713 912 лв., разпределени съгласно Приложение № 16.1. и Приходи в размер на 612 538 лв. съгласно Приложение 16.2.

6. Одобрява индикативен годишен разчет на сметките за средства от Европейския съюз в размер на 612 394 лв., съгласно Приложение № 9

7. Одобрява актуализирана бюджетна прогноза за местните дейности с прогнозни показатели за 2025 г., 2026 г. и 2027 г., по приходите, помощите, даренията, бюджетните взаимоотношения и финансирането и по разходите, съгласно Приложение № 10

8. Определя разпоредителите с бюджет от по-ниска степен по бюджета на община Раднево, съгласно Приложение № 11

9. Определя максимален размер на дълга, както следва:

9.1. Максимален размер на новия общински дълг за 2024 година - 869 498 лв.

9.2. Общински гаранции, които може да бъдат издадени през 2024 година - 542 997 лв.

9.3. Максимален размер на общинския дълг и общинските гаранции към края на 2024 година в размер на 2 151 803 лв., съгласно Приложение 12.

9.4. Намерения за поемане на нов дълг по чл.13 от ЗОД през 2024 г. - 0,00 лв.

10. Определя максимален размер на новите задължения за разходи, които могат да бъдат натрупани през 2024 година в размер на 11 434 346 лв.

11. Определя максимален размер на ангажиментите за разходи, които могат да бъдат поети през 2024 година в размер на 14 914 443 лв.

12. Определя размера на просрочените вземания, които се предвижда да бъдат събрани през 2024 година в размер на 414 159 лв., както следва: данък недвижими имоти - 90 000 лв., данък върху превозните средства - 200 000 лв., патентен данък - 2 000 лв., такса битови отпадъци - 120 000 лв., наеми земя и имущество - 2 159 лв.

13. Оправомощава Кмета на общината да извършва компенсирани промени:

13.1. В частта за делегираните от държавата дейности - между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;

13.2. В частта за местните дейности - между утвърдените разходи в рамките на една дейност или от една дейност в друга, без да изменя общия размер на разходите.

13.3. В разходната част на бюджета за сметка на резерва за непредвидени и/или неотложни разходи.

14. Възлага на Кмета:

14.1. Да определи бюджетите на разпоредителите с бюджет от по-ниска степен.

14.2. Да утвърди бюджетите на второстепенните разпоредители с бюджет.

14.3. Да информира Общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

14.4. Да включва информация по чл.125, ал.4 от ЗПФ в тримесечните отчети и обяснителните записки към тях.

14.5. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ.

15. Упълномощава Кмета да предоставя временни безлихвени заеми от временно свободни средства по общинския бюджет и от сметките за средства от ЕС за плащания по проекти, финансирани със средства от Европейския съюз, по други международни програми, национални и други програми, включително и на бюджетни организации, чиито бюджет е част от общинския бюджет.

15.1. За всеки отделен случай Кметът на общината определя или договаря срока на погасяване на заемите в съответствие с условията на финансиращата програма, но не по-късно от края на 2024 година.

15.2. При предоставянето на временни безлихвени заеми от временно свободни средства по общинския бюджет да се спазват изискванията на чл.126 от ЗПФ.

15.3. Във всички останали случаи, при възникване на потребност от предоставяне на временни безлихвени заеми, Кметът на общината внася предложение за предоставянето им по решение на Общински съвет.

15.4.При предоставянето на средства от сметките за средства от ЕС да се спазват изискванията на чл.104, ал.1, т.4 от ЗПФ.

16. Упълномощава Кмета:

16.1. Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие че не се нарушава своевременното финансиране на делегираните от държавата дейности в определените им размери, както и на местните дейности и се спазват относимите за общините фискални правила по ЗПФ, като не се променя предназначението на средствата в края на годината.

16.2. Да разработва и възлага подготовката на общински програми и проекти и да кандидатства за финансирането им със средства по Европейски структурни и инвестиционни фондове и от други донори, по международни, национални и други програми и от други източници за реализиране на годишните цели на общината за изпълнение на общинския план за развитие.

16.3. Да кандидатства за средства от централния бюджет и други източници за финансиране и за съфинансиране на общински програми и проекти.

17. Приема за сведение Протокола от публичното обсъждане на бюджета, съгласно Приложение № 13

18.Приема за сведение информацията, съгласно чл.82,ал.3, т.4 и т.5 от Закона за публичните финанси по прогноза на дружествата за 2024 г. съгласно Приложение № 14.

19.На основание Постановление № 13/29.01.2024 г.за изпълнението на държавния бюджет на Република България за 2024 г. утвърждава списък на длъжностите и на лицата, които имат право на транспортни разходи, за пътуване от местоживеене до месторабота съгласно Приложение № 15.Разходите в размер на 85 % от стойността на предоставените документи, удостоверяващи извършването им, са за сметка на бюджета. Упълномощава кмета да актуализира списъка.

**Вносител:**

**Инж. Георги Петров**

**Кмет на Община Раднево**

**Постоянните комисии ще заседават в (Заседателната зала** №**315 ) на Община Раднево,  както следва:**

* Постоянна комисия по **"БЮДЖЕТ И ФИНАНСИ"**– 13.02.2024 г. (вторник) от 13:30 часа;
* Постоянна комисия по **"СОЦИАЛНИ ДЕЙНОСТИ, ОБРАЗОВАНИЕ, ЗДРАВЕОПАЗВАНЕ И КУЛТУРА"**– 13.02.2024 г. (вторник) от 13:30 часа;
* Постоянна комисия по **"ЗАКОННОСТ И ОБЩЕСТВЕН РЕД"**– 13.02.2024 г. (вторник) от 13:30 часа;
* Постоянна комисия по **"СЕЛСКО СТОПАНСТВО, ВОДИ, ГОРИ И ОПАЗВАНЕ НА ОКОЛНАТА СРЕДА"**– 13.02.2024 г. (вторник) от 13:30 часа;
* Постоянна комисия по **"ЕВРОИНТЕГРАЦИЯ И ВРЪЗКИ С ГРАЖДАНСКОТО ОБЩЕСТВО"**– 13.02.2024 г. (вторник) от 13.30 часа;
* Постоянна комисия по **"ТЕРИТОРИАЛНО-СЕЛИЩНО УСТРОЙСТВО И ОБЩИНСКА СОБСТВЕНОСТ"**– 13.02.2024 г. (вторник) от 13:30 часа.

**СТАНОВИЩА**

На

**ПОСТОЯННИТЕ КОМИСИИ**

***шесто заседание***

**15 февруари 2024 година**

**ДНЕВЕН РЕД:**

1. ПРИЕМАНЕ НА БЮДЖЕТ 2024 НА ОБЩИНА РАДНЕВО

**СТАНОВИЩА**

**ПО ТОЧКА 1**

**ПРИЕМАНЕ НА БЮДЖЕТ 2024 НА ОБЩИНА РАДНЕВО**

**ПК по "БЮДЖЕТ И ФИНАНСИ"**

ПРИЕМАНЕ НА БЮДЖЕТ 2024 НА ОБЩИНА РАДНЕВО

Постоянната комисия приема за законосъобразно, така направеното предложение.

Гласуване: „за“ – 7, „против“ – няма и „въздържал се“ – няма.

Диньо Калинчев – за

Евгени Даракчиев – за

Митко Венчев – за

Милко Георгиев – за

Георги Георгиев – за

Теньо Тенев – за

Ивко Стоянов – за

**ПК по "СОЦИАЛНИ ДЕЙНОСТИ, ОБРАЗОВАНИЕ, ЗДРАВЕОПАЗВАНЕ И КУЛТУРА"**

ПРИЕМАНЕ НА БЮДЖЕТ 2024 НА ОБЩИНА РАДНЕВО

Постоянната комисия приема за законосъобразно, така направеното предложение.

Гласуване: „за“ – 5, „против“ – няма и „въздържал се“ – няма.

Мирослав Митев – за

Живко Колев – за

Иван Величков – за

Димитър Стоев – за

Денислав Славов – за

**ПК по "ТЕРИТОРИАЛНО-СЕЛИЩНО УСТРОЙСТВО И ОБЩИНСКА СОБСТВЕНОСТ"**

ПРИЕМАНЕ НА БЮДЖЕТ 2024 НА ОБЩИНА РАДНЕВО

Постоянната комисия приема за законосъобразно, така направеното предложение.

Гласуване: „за“ – 5, „против“ – няма и „въздържал се“ – няма.

Евгени Даракчиев – за

Мирослав Митев – за

Димитър Стоев – за

Диньо Калинчев – за

Митко Килрилов – за

**ПК по "СЕЛСКО СТОПАНСТВО, ВОДИ, ГОРИ И ОПАЗВАНЕ НА ОКОЛНАТА СРЕДА"**

ПРИЕМАНЕ НА БЮДЖЕТ 2024 НА ОБЩИНА РАДНЕВО

Постоянната комисия приема за законосъобразно, така направеното предложение.

Гласуване: „за“ – 5, „против“ – няма и „въздържал се“ – няма.

Теньо Колев – за

Теньо Тенев – за

Борис Желев – за

Виктория Василева – за

Валентин Вангелов – за

**ПК по "ЕВРОИНТЕГРАЦИЯ И ВРЪЗКИ С ГРАЖДАНСКОТО ОБЩЕСТВО"**

ПРИЕМАНЕ НА БЮДЖЕТ 2024 НА ОБЩИНА РАДНЕВО

Постоянната комисия приема за законосъобразно, така направеното предложение.

Гласуване: „за“ – 5, „против“ – няма и „въздържал се“ – няма.

Милко Георгиев – за

Виктория Василева – за

Живко Колев – за

Георги Георгиев – за

Ивко Стоянов – за

**ПК по "ЗАКОННОСТ И ОБЩЕСТВЕН РЕД"**

ПРИЕМАНЕ НА БЮДЖЕТ 2024 НА ОБЩИНА РАДНЕВО

Постоянната комисия приема за законосъобразно, така направеното предложение.

Гласуване: „за“ – 5, „против“ – няма и „въздържал се“ – няма.

Иван Величков – за

Теньо Колев – за

Борис Желев – за

Валентин Вангелов – за

Денислав Славов – за